**Cocomelon,** ամերիկյան մանկական զարգացնող ալիք ՅուԹյուբ վիդեոհոսթինգում։ Նախկինում հայտնի է եղել նաև որպես *ThatsMEonTV* (2006-2013) և *ABCkidTV* (2013-2018)։ ՅուԹյուբում ամենատարածված մանկական ալիքն է, 2021 թվականի օգոստոսի 20-ի դրությամբ ունի 117 միլիոն բաժանորդ։ Ստեղծվել է 2016 թվականին։ 2020 թվականի դեկտեմբերի 12-ին ալիքն անցել է 100 միլիոն բաժանորդների նշագիծը։

Կոնտենտ
-------

*Cocomelon*-ի տեսանյութերը ներառում են անիմացված երեխաներին, մեծահասակներին և կենդանիներին, որոնք ապրում են մեկ աշխարհում և համագործակցում են միմյանց հետ առօրյա կյանքում։ Յուրաքանչյուր տեսանյութի տեքստ ապահովված է ենթագրով։ 2020 թվականին *Treasure Studio*-ն *Cocomelon*-ի կոնտենտը ավելացրել է Նեթֆլիքսում։ Ընկերությունը նաև թողարկում է երաժշտություն սթրիմինգային ծառայություններում։

Պատմություն
-----------

### Տեսանյութ

#### *ThatsMEonTV*

2006 թվականի սեպտեմբերի 1-ին ՅուԹյուբում ստեղծվել է *Cocomelon* կայքը՝ հանդիսատեսին անվճար կրթություն տալու համար։ Այն ժամանակ հայտնի էր որպես *ThatsMEonTV*, առաջին իսկ օրը ալիքը այբուբենի երկու երաժշտական տարբերակ է վերբեռնել ՅուԹյուբ։ 9 ամիս անց ալիքը ներբեռնել է իր երրորդ տեսահոլովակը, որը կոչվել է «*Learning ABC Alphabet – Letter "K" — Kangaroo Game*»։ Ալիքի տեսահոլովակների մեծ մասում ուսուցանում է այբուբենը, դրանց տևողությունը սովորաբար կազմում է մեկից երկու րոպե։

#### *ABCkidTV*

2013 թվականին *ABCkidTV*-ի դարաշրջանը ներկայացրել է նոր ներածություն և պատկերանիշ։ Պատկերանիշում պատկերված էր հեռուստացույց՝ վերին ձախ անկյունում զատիկ։ Ալիքը սկսել է հին տեսահոլովակների վերափոխումը, որին հաջորդել է այբուբենի տեսանյութերից անցումը մանկապարտեզի ոտանավորների և ավելի երկար տեսանյութերի։ Մի քանի տարի անց հեռուստաալիքում հայտնվել է եռաչափ անիմացիա, և դրանց առաջին եռաչափ կերպարն օգտագործվել է *Twinkle Twinkle Little Star*-ում 2016 թվականի ապրիլի 8-ին։ Տեսանյութում ցուցադրվել է եռաչափ թռչող աստղ, որը տանում էր երկչափ կերպարներին երկնքով։ 2016-ի վերջին 3D անիմացիայի տեսանյութերի ներբեռնումն ավելի հաճախակի և երկարատև է դարձել, իսկ որոշ տեսանյութերում օգտագործվել է շարժումը բռնելու տեխնոլոգիան։ Շարժապատկերները և երաժշտության կատարումը շարունակել է արդիականանալ և ձևավորվել է կերպարների մշտական կազմ, այդ թվում՝ *J. J.*, *TomTom*, *YoYo* և շատ ուրիշներ։

#### Ներկայումս

2018 թվականի ամռանը ընկերությունը կրկին վերանվանվել է *Cocomelon*՝ ներկայացնելով նար նախանվագ և ավարտ իր բոլոր տեսահոլովակների համար։ Նրանք նաև ավելացրել են ձմերուկի ժամանակակից լոգոն, որը ոճավորված էր որպես ավանդական հեռուստատեսային տուփ՝ պահպանելով զատիկին որպես բացման և փակման հաջորդականությունների մաս։

2020 թվականի վերջին *Cocomelon*-ը ավելացրել է իսպաներենով և պորտուգալերենով կոնտենտ։

Սեփականատերերը
--------------

*Cocomelon–ի* վեբ կայքում գրված է, որ նրանք ունեն 20 աշխատակից։ Երբ *The Wall Street Journal*-ը փորձել է պարզել, թե ով է ստեղծում *Cocomelon*-ի տեսանյութերը, նրանք չեն կարողացել կապ հաստատել *Treasure Studio*-ի հետ, ում պատկանում է ալիքը։ *Wired* ամսագիրը Իրվայնում նկատել է մի զույգի, որը, կարծես, որոշ կապեր է ունեցել *Treasure Studio*-ի հետ, սակայն այդպես էլ չի կարողացել պարզել, որ նրանք ալիքի սեփականատերերն են։ *Bloomberg Businessweek*-ը Կալիֆոռնիայի Օրինջ շրջանի զույգին ճանաչել է որպես *Treasure Studio*-ի և *Cocomelon*-ի սեփականատերեր 2020 թվականի փետրվարին։ 2020 թվականի հուլիսի 3-ին *Moonbug Entertainment*-ը ձեռք է բերել *Cocomelon* ալիքը։

Ծանոթագրություններ
------------------

1. ↑  "The 21 YouTube Channels That Gained The Most Subscribers In 2019, From T-Series To MrBeast". *Business Insider*. 2019 թ․ դեկտեմբերի 24. Retrieved 2019 թ․ դեկտեմբերի 27.
2. ↑  "SONGS — cocomelon.com". Արխիվացված է the original 2020 թ․ հունիսի 11-ին. Retrieved 2021 թ․ հոկտեմբերի 10.
3. ↑  "CoComelon - Canciones Infantiles - YouTube". *www.youtube.com*.
4. ↑  "CoComelon em Português - Músicas Infantis - YouTube". *www.youtube.com*.
5. ↑  "About Us — cocomelon.com". Արխիվացված է the original 2020 թ․ նոյեմբերի 28-ին. Retrieved 2021 թ․ հոկտեմբերի 10.
6. ↑  Koh Yoree, Morris Betsy (2019 թ․ ապրիլի 11). "Kids Love These YouTube Channels. Who Creates Them Is a Mystery". Արխիվացված from the original on 2019 թ․ օգոստոսի 14. Retrieved 2019 թ․ օգոստոսի 14.
7. ↑  Martineau, Paris. "YouTube Has Kid Troubles Because Kids Are a Core Audience". *Wired*. Արխիվացված from the original on 2019 թ․ օգոստոսի 11. Retrieved 2019 թ․ օգոստոսի 14.
8. ↑  Bergen =Mark, Shaw Lucas (2020 թ․ փետրվարի 10). "YouTube's Secretive Top Kids Channel Expands Into Merchandise". *Bloomberg Businessweek*. Retrieved 2020 թ․ փետրվարի 11.
9. ↑  Moonbug. "Moonbug Entertainment Acquires YouTube Sensations CoComelon and Blippi to Become World's Largest Digital Kids Media Company". *www.prnewswire.com* (in անգլերեն). Retrieved 2021 թ․ հունվարի 30.
10. ↑  Todd Spangler, Todd Spangler (2020 թ․ հուլիսի 30). "YouTube Kids' Powerhouse Cocomelon Acquired by Moonbug, Which Raises $120M in New Funding". *Variety* (in ամերիկյան անգլերեն). Retrieved 2021 թ․ հունվարի 30.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Apple Music · Ինստագրամ · Spotify · ՅուԹյուբ |
|  |
| Թեմատիկ կայքեր | MusicBrainz |

 |